CELEX: 52009PC0618
Language: ro
Date: 2009-11-06
Title: Propunere de decizie a Consiliului de stabilire a poziției care urmează să fie adoptată, în numele Comunității, cu privire la adoptarea unui mecanism de revizuire a aplicării Convenției Organizației Națiunilor Unite împotriva corupției, în cadrul celei de-a treia sesiuni a Conferinței statelor părți la Convenția Organizației Națiunilor Unite împotriva corupției (Doha / Qatar, 9 – 13 noiembrie 2009)

RO

RO        RO
 ---pagebreak---                        COMISIA COMUNITĂŢILOR EUROPENE

                                                         Bruxelles, 6.11.2009
                                                         COM(2009) 618 final

                                            Propunere de

                                    DECIZIE A CONSILIULUI

     de stabilire a poziției care urmează să fie adoptată, în numele Comunității, cu privire la
      adoptarea unui mecanism de revizuire a aplicării Convenției Organizației Națiunilor
     Unite împotriva corupției, în cadrul celei de-a treia sesiuni a Conferinței statelor părți la
       Convenția Organizației Națiunilor Unite împotriva corupției (Doha / Qatar, 9 – 13
                                          noiembrie 2009)

RO                                                                                                   RO
 ---pagebreak---                                                    Propunere de

                                         DECIZIE A CONSILIULUI

     de stabilire a poziției care urmează să fie adoptată, în numele Comunității, cu privire la
      adoptarea unui mecanism de revizuire a aplicării Convenției Organizației Națiunilor
     Unite împotriva corupției, în cadrul celei de-a treia sesiuni a Conferinței statelor părți la
       Convenția Organizației Națiunilor Unite împotriva corupției (Doha / Qatar, 9 – 13
                                          noiembrie 2009)

     CONSILIUL UNIUNII EUROPENE,

     Având în vedere Tratatul de instituire a Comunității Europene, în special articolele 47
     alineatul (2), 57 alineatul (2), 95, 107 alineatul (5), 179, 181a, 190 alineatul (5), 195 alineatul
     (4), 199, 207 alineatul (3), 218 alineatul (2), 279, 280 și 283, coroborate cu articolul 300
     alineatul (2) al doilea paragraf,

     având în vedere propunerea Comisiei1,

     întrucât:

     (1)    Comunitatea2 și majoritatea statelor membre sunt state părți la Convenția Națiunilor
            Unite împotriva corupției (denumită în continuare „convenția”).

     (2)    Conferința statelor părți la convenție (denumită în continuare „conferința”) a fost
            instituită de convenție pentru a îmbunătăți capacitatea statelor părți de a îndeplini
            obiectivele stabilite și de a coopera în acest scop, precum și pentru a promova și a
            revizui aplicarea convenției. La articolul 63 alineatul (7), convenția prevede că, atunci
            când consideră necesar, conferința creează orice mecanism adecvat pentru a înlesni
            aplicarea efectivă a convenției.

     (3)    În cadrul primei sale sesiuni, conferința a adoptat rezoluția 1/1 privind „revizuirea
            aplicării”, reamintind articolul 63, în special alineatul (7), din convenție și instituind
            un grup de lucru interguvernamental deschis pentru revizuirea aplicării convenției
            (denumit în continuare „grupul de lucru pentru revizuirea aplicării”). Acestui grup de
            lucru i-a revenit sarcina de a face recomandări conferinței privind mecanismele sau
            organismele adecvate pentru revizuirea aplicării convenției sau privind mandatul unor
            astfel de mecanisme sau organisme, cu ocazia celei de-a doua sesiuni a conferinței.

     (4)    În cadrul celei de-a doua sesiuni, conferința a adoptat rezoluția 2/1 privind revizuirea
            aplicării și a hotărât ca grupul de lucru pentru revizuirea aplicării să-și continue
            activitatea în scopul pregătirii mandatului unui mecanism de revizuire pe care

     1
             JO C […], […], p. […].
     2
             Decizia 2008/801/CE a Consiliului din 25 septembrie 2008 privind încheierea, în numele Comunității
             Europene, a Convenției Organizației Națiunilor Unite împotriva corupției (JO L 287, 29.10.2008, p. 1).

RO                                                        2                                                           RO
 ---pagebreak---             conferința să îl analizeze, să îi dea curs și, eventual, să îl adopte cu ocazia celei de-a
            treia sesiuni a acesteia.

     (5)    La 2 septembrie 2009, în urma a cinci reuniuni care au avut loc în perioada dintre
            sesiuni, grupul de lucru pentru revizuirea aplicării a convenit asupra unei propuneri de
            proiect de mandat al unui mecanism de revizuire. Întrucât nu s-a ajuns la un consens
            asupra tuturor punctelor, mandatul cuprinde opțiuni diferite și luarea unei decizii
            revine conferinței. Eventuala adoptare a mandatului este prevăzută pentru cea de-a
            treia sesiune a conferinței.

     (6)    Propunerea de proiect de mandat al unui mecanism de revizuire se referă la aspecte
            care sunt de competența Comunității și de competența națională a statelor membre.

     (7)    Poziția statelor membre privind mecanismul de revizuire a aplicării a fost definită în
            procesul de pregătire a celei de-a treia sesiuni a conferinței, în baza articolului 34
            alineatul (2) litera (a) din Tratatul privind Uniunea Europeană.

     (8)    Este necesar să se precizeze poziția Comunității cu privire la mecanismul de revizuire
            a aplicării. În conformitate cu articolul 300 alineatul (2) al doilea paragraf din Tratatul
            de instituire a Comunității Europene, Consiliul trebuie să ia o decizie în scopul
            stabilirii poziției care urmează să fie adoptată, în numele Comunității, în cadrul
            conferinței, în calitate de organism creat de convenție și însărcinat să adopte decizii cu
            efect juridic,

     DECIDE:

                                               Articol unic

     Proiectul de mandat întocmit de grupul de lucru pentru revizuirea aplicării, anexat la prezenta
     decizie, stă la baza poziției care urmează să fie adoptată, în numele Comunității, cu privire la
     mecanismul de revizuire a aplicării, în cadrul celei de-a treia sesiuni a conferinței. Atunci
     când există diferite opțiuni concurente, poziția care urmează să fie adoptată, în numele
     Comunității, se bazează, în cea mai mare măsură posibilă, pe principiile convenite de statele
     membre cu ocazia pregătirii celei de-a treia conferințe a statelor părți la Convenția
     Organizației Națiunilor Unite împotriva corupției.

     Adoptată la Bruxelles, […]

                                                  Pentru Consiliu
                                                  Președintele

RO                                                  3                                                     RO
 ---pagebreak---                                             ANEXA 1

     Versiunea în limba engleză

       Document (CAC/COSP/WG.1/2008/7/Rev.2): Proiect de mandat al mecanismului de
      revizuire a aplicării Convenției Organizației Națiunilor Unite împotriva corupției: text
          care poate fi modificat (proiect în curs de redactare, astfel cum a fost stabilit la
               încheierea ultimei reuniuni a grupului de lucru, la 2 septembrie 2009)

RO                                               4                                               RO
 ---pagebreak--- RO   5   RO
 ---pagebreak--- RO   6   RO